ভ্যাল লজ্‌স্‌ডন ফিচ
ভ্যাল লজ্‌স্‌ডন ফিচ (১০ই মার্চ, ১৯২৩ - ৫ ফেব্রুয়ারি, ২০১৫) একজন মার্কিন নিউক্লীয় পদার্থবিজ্ঞানী। নেব্রাস্কা অঙ্গরাজ্যের মেরিম্যানে তার জন্ম এবং সেখানেই শৈশবকাল কেটেছে। তড়িৎ প্রকৌশল বিষয়ে স্নাতক ডিগ্রি লাভ করেন ১৯৪৮ সালে, ম্যাকগিল বিশ্ববিদ্যালয় থেকে। এরপর ১৯৫৪ সালে কলাম্বিয়া বিশ্ববিদ্যালয় থেকে পদার্থবিজ্ঞানে পিএইচডি ডিগ্রি অর্জন করেন। দ্বিতীয় বিশ্বযুদ্ধের সময় ম্যানহাটন প্রকল্পে কাজ করেছেন। ১৯৮০ সালে জেমস ক্রোনিনের সাথে যৌথভাবে পদার্থবিজ্ঞানে নোবেল পুরস্কার লাভ করেন। কারণ ছিল, "নিরপেক্ষ কে-মেসন-এর ভাঙনের ক্ষেত্রে মৌলিক প্রতিসাম্য নীতির লঙ্ঘন আবিষ্কার।"